C 443/68
LT
Europos Sąjungos oficialusis leidinys
2022 11 22
3.8.
Kalbant apie skaitmeninę pertvarką, galima pastebėti aiškią lyčių segregaciją švietimo ir darbo rinkose, susijusią su informacinių ir ryšių technologijų (IRT) absolventų, IRT specialistų, mokslininkų ir inžinierių pasiskirstymu aukštųjų technologijų sektoriuose.
3.9.
Norint sėkmingai įtraukti merginas į ateities profesijas, labai svarbu jas skatinti domėtis gamtos mokslų, technologijų, inžinerijos ir matematikos dalykais.
Be to, reikia tikslingų priemonių ir plėtros programų, kurios padėtų jas pritraukti ir išlaikyti su gamtos mokslų, technologijų, inžinerijos ir matematikos dalykais susijusioje profesinėje veikloje.
Po dešimtmečio devynioms iš dešimties darbo vietų reikės skaitmeninių įgūdžių (12).
Ateityje darbo rinkoje didės technologijų specialistų, pavyzdžiui, kompiuterių inžinierių ir IRT specialistų, paklausa.
Moterys sudaro 65 proc. visų Europos darbuotojų, tačiau tik 17 proc. visų Europos IRT darbuotojų, o iki 2026 m.
57 proc. darbo vietų, kurias turėtų pakeisti technologijos, būtų priklausiusios moterims (13).
3.10.
Moterų dalyvavimas kuriant dirbtinį intelektą taip pat yra labai svarbus veiksnys siekiant išvengti algoritmų, kurie grindžiami šališkais duomenimis apie tikrovę ir todėl teikia šališkus rezultatus.
Šioje srityje taip pat būtinas tarpsektorinis požiūris.
Be to, kadangi prieiga prie didelės spartos ryšio ir skaitmeninių įgūdžių yra būtinas sėkmingos skaitmeninės transformacijos pagrindas, jie turėtų būti prieinami ir pasiekiami visiems, nepriklausomai nuo lyties, amžiaus, negalios, socialinės ir ekonominės padėties ar geografinės vietos.
3.11.
Nepakankamas moterų atstovavimas technologijų srityje yra problema taip pat ir žaliosios pertvarkos požiūriu, nes sprendžiant klimato kaitos ir aplinkosaugos problemas reikia kurti ir diegti įvairių rūšių technologinius sprendimus.
3.12.
Nors skaitmeniniai ir žalieji įgūdžiai turi būti laikomi neatsiejama kiekvienos profesijos dalimi, jie gali labiau pritraukti jaunimą nei vyresnio amžiaus darbuotojus.
Kita vertus, akivaizdu, kad yra skirtumas tarp su darbu susijusių IRT įgūdžių, kurie apima duomenų valdymą ir stalinę leidybą, ir su jaunimu paprastai siejamo skaitmeninio raštingumo, pavyzdžiui, žinučių siuntimo ir interneto naudojimo laisvalaikiu.
3.13.
Be gebėjimų gamtos mokslų, technologijų, inžinerijos ir matematikos srityse, taip pat svarbu skatinti merginas studijuoti ekonomikos ir vadybos dalykus, kad jos būtų pasirengusios užimti vadovaujamas pareigas.
Be to, svarbu padėti joms išmokti verslumo ir rizikos valdymo įgūdžių ir sustiprinti jų pasitikėjimą savimi, kad jos išvengtų apsimetėlio sindromo ir jį įveiktų (14).
Žvelgiant į tai, kaip moterys reaguoja į stresą, atrodo, kad stresinėse situacijose jos yra labiau intravertės nei ekstravertės.
Tai lemia, kad moterys nesiekia užimti svarbių pareigų, nes bijo neigiamų aplinkinių komentarų, kuriuos jos priima asmeniškai, nesijaučia kvalifikuotos, jei neatitinka visų pareigybės aprašyme nurodytų reikalavimų, ir nenori būti „kvotos moterimi“.
Tai dažnai susiję su (pasąmoniniais) įsitikinimais ir nuogąstavimais.
Nors tam, kad būtų stiprinami įgūdžiai ir kompetencijos, reikia imtis praktinių priemonių mokymo ir mokymosi metodų ir profesinio orientavimo lygmeniu, šie tikslai taip pat turėtų būti siejami su bendra informuotumo apie visą gyvenimą trunkančios lyčių lygybės kultūros didinimo programa.
3.14.
Konkretus aspektas, į kurį reikia atkreipti dėmesį, yra šališkumas lyčių atžvilgiu sveikatos priežiūros srityje, kurio priežastys – mokslinių tyrimų trūkumas, į vyrus orientuotas švietimas, klaidingos ligų diagnozės ir nepakankamas pacientų gydymas.
Nežinojimas apie biologine ir socialine lytimi grindžiamus skirtumus įvairiose medicinos srityse gali lengvai būti neteisingos diagnozės ar gydymo priežastis, nes moterų ir vyrų simptomai skiriasi arba vaistų dozės nustatomos remiantis klinikiniais tyrimais, kurie daugiausia atliekami su vyrais.
Be to, trūksta mokslinių tyrimų apie ligas, kuriomis serga išskirtinai tik moterys, pvz., endometriozę ir menopauzę, taip pat pagal lytį suskirstytų duomenų moksliniuose tyrimuose, todėl sunku suprasti sveikatos problemų mechanizmus ir tai kliudo bandant rasti tinkamą atsaką į, pavyzdžiui, moterims kylančią didesnę riziką jausti ilgalaikius simptomus persirgus COVID.
(12) (13) (14)
2020 m.
Pasaulio ekonomikos forumo metinis susitikimas. Ten pat.
Apsimetėlio sindromas, pvz., kai kyla abejonių dėl savo gebėjimų ir pajėgumų, gali trukdyti teikti paraiškas užimti vadovaujamas arba didelio matomumo pareigas.
Ypač stiprų savirefleksijos jausmą turintys žmonės, kurie stresinėmis aplinkybėmis yra linkę atsitraukti, susiduria su sunkumais bendraudami su savimi labai pasitikinčiais žmonėmis.